hotchpotch/miracl-hf-unified huggingface dataset:
राजीव गाँधी किशोरी सशक्तिकरण योजना
राजीव गाँधी किशोरी सशक्तिकरण योजना जिसे सबला भी कहा जाता है भारत सरकार द्बारा २०१० में ११ से १८ वर्ष की किशोरियों के सशक्तीकरण के लिए प्रारंभ की गई योजना है।
२०००-०१ में भारत सरकार द्वारा किशोरियों के सशक्तिकरण के लिए किशोरी सशक्तिकरण योजना का आरंभ किया गया था। यह योजना २00९ तक चलती रही। यह देश के २०० पिछड़े हुए जिलों में लागू की गई थी। यही योजना महिला और बाल विकास विकास मंत्रालय (भारत) के सौजन्य से १ अप्रैल २०११ से सबला नाम से पूरे देश में लागू कर दी गयी। योजना का आर्थिक संभार शत प्रतिशत केंद्र द्वारा वहन किया जा रहा है।
इसके अंतर्गत ११ से १८ साल तक की किशोरियों में पोषण, प्रशिक्षण एवं जागरुकता को बढ़ावा दिया जाता है। किशोरियों को आयरन और प्रोटीन की गोलियाँ एवं अन्य आवश्यक पोषक तत्व दिये जाते हैं। योजना का क्रियान्वयन ११ से १४ साल की बच्चियों के लिए मध्याह्न भोजन योजना द्वारा वहीं १५ से १८ साल की किशोरियों के लिए आँगनबाड़ी केंद्र से किया जाता है। योजना के अंतर्गत प्रति किशोरी प्रतिदिन पाँच रुपये के पोषण व्यय का प्रावधान है।
नाको झील
नाको झील शीत मरुस्थलीय क्षेत्र जिला किन्नौर के 3,660 मीटर की ऊंचाई पर स्थित है.। यह विदेशी पर्यटकों व बौद्ध भिक्षुओं को अपनी ओर आकर्षित करती है। गर्मियों में हजारों देशी व विदेशी पर्यटक इस झील तक पहुंच कर यहां की शांत आबोहवा में अपनी थकान मिटा कर सुकून महसूस करते हैं
मान्गीस्तऊ प्रांत
मान्गीस्त​ऊ प्रांत () मध्य एशिया के क़ाज़ाख़स्तान देश का एक प्रांत है। इसकी राजधानी कैस्पियन सागर के किनारे स्थित अकतऊ शहर है, जो क़ाज़ाख़स्तान की सबसे बड़ी बंदरगाह भी है। इस प्रांत की दक्षिणी सीमा तुर्कमेनिस्तान के बलक़ान प्रान्त से और पूर्वी सीमा उज़बेकिस्तान के क़ाराक़ालपाक़स्तान प्रान्त से लगती हैं।
क़ाज़ाख़स्तान का कैस्पियन सागर के साथ लगने वाले तट का अधिकाँश हिस्सा मान्गीस्त​ऊ प्रांत में आता है और इस प्रांत की राजधानी भी उसी सागर पर एक बंदरगाह है। इस राज्य में रेगिस्तान, पहाड़, पठार और कैस्पियन के साथ लगा मैदानी इलाक़ा सभी शामिल हैं। उस्त-उर्त पठार पर स्थित राज्य के उत्तरी भाग में सर्दियों में बहुत ठण्ड पड़ती है। प्रान्त का सबसे ऊँचा स्थान ५५६ मीटर (१,८२४ फ़ुट) ऊँचा ओत्पन पहाड़ () है जबकि सबसे नीच;अ स्थान कैस्पियन सागर के साथ की कैस्पियन द्रोणी का समुद्र-तल से १३२ मीटर (४३३ फ़ुट) नीचे का क्षेत्र है। सोवियत संघ के ज़माने में यहाँ ज़मीन से तेल निकला था और इस प्रान्त में तेल-सम्बन्धी उद्योग से बहुत विकास हुआ है।
१९९९ की जनगणना में मान्गीस्त​ऊ प्रांत के ५०.९% लोग कज़ाख़ और ३२.९% रूसी जाति के थे।
अंतराआण्विक बल
यह पदार्थ के कणों (अणु, परमाणु अथवा आयन) के मध्य कार्यरत आकर्षण बल है जो उन्हें समीप रखने में सहायक होता है।
झ़ामबिल प्रांत
झ़ामबिल​ प्रांत () मध्य एशिया के क़ाज़ाख़स्तान देश का एक प्रांत है। इसकी राजधानी तलास नदी के किनारे स्थित ऐतिहासिक तराज़ शहर है, जो किरगिज़स्तान की सरहद के बहुत पास है। इस प्रांत का उत्तर पूर्वी कोना बलख़श झील के छोर पर तटस्थ है। राज्य से चुय नदी भी निकलती है जिसकी सिंचाई और कृषि में बहुत अहमियत है। काराताऊ शहर के पास फ़ॉसफ़ेट की खानें हैं।
झ़ामबिल​ प्रांत का नाम प्रसिद्ध कज़ाख़ लोक-गायक झ़ामबिल​ झ़ाबायेव (, १८४६-१९४५) पर पड़ा है। ध्यान दें कि 'झ़ामबिल' में बिंदु-वाले 'झ़' का उच्चारण बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।
२००९ की जनगणना में झ़ामबिल​ प्रांत के लगभग ६५% लोग कज़ाख़ जाति के थे। राजधानी तराज़ में सोवियत संघ के ज़माने में बहुत से जर्मन, यहूदी, रूसी, यूक्रेनी और अन्य समुदाय भारी संख्या में बसते थे और १९८९ में इस शहर केवल २०% लोग कज़ाख़ थे। सोवियत संघ टूटने के बाद बहुत से जर्मन और रूसी लोग इस शहर और प्रांत को छोड़कर चले गए हैं और २००९ तक तराज़ के ६०% लोग कज़ाख़ थे।
बाल्काश झील
बाल्काश झील () मध्य एशिया के क़ाज़ाख़स्तान देश में स्थित एक विशाल झील है। यह एशिया की सबसे बड़ी झीलों में से एक है। इसका कुल क्षेत्रफल १६,४०० किमी है, लेकिन इसमें पानी डालने वाली नदियों से सिंचाई के लिए पानी खिचने की वजह से इसका आकार घट रहा है। बीच में एक धरती की ऊँगली इसे दो हिस्सों में बांटती है - पश्चिमी भाग का पानी मीठा है जबकि पूर्वी भाग का पानी खारा है। पूर्वी भाग पश्चिमी भाग से अधिक गहरा है। इसका सबसे गहरा स्थान केवल २६ मीटर गहरा है।
बलख़श झील एक बंद जलसम्भर में स्थित है जिसमें सात नदियों का पानी आता है, जिसमें सबसे प्रमुख इली नदी () है। झील के किनारे बहुत से शहर बसे हुए हैं जिनमें सबसे बड़े का नाम भी बलख़श शहर है। इसमें ६६,००० निवासी रहते हैं।
बाल्काश झील पूर्वी कजाकिस्तान में एक विशाल अर्धचंद्राकार खारे पानी की झील है। इसकी सागरतल से ऊँचाई ९०० फुट है। ईली, आस्क् और लेप्सा आदि नदियाँ इसमें गिरती हैं, किंतु इस झील से कोई नदी निकलती नहीं। यह रेगिस्तानी भाग में स्थित है। इसका पूर्व तटीय भाग खारी मिट्टी का प्रदेश है। इसके तटों पर मछलियाँ पकड़ी जाती हैं। उत्तरी किनारे पर ताँबें की खानें हैं, एवं बाल्काश नगर में ताँबा गलाने का काम भी होता है।
नर जलसर्प तारामंडल
नर जलसर्प या हाइड्रस (अंग्रेज़ी: Hydrus) तारामंडल खगोलीय गोले के दक्षिणी भाग में दिखने वाला एक तारामंडल है। यह बहुत ही छोटा तारामंडल है। ध्यान रहे कि यह जलसर्प तारामंडल (उर्फ़ हाइड्रा तारामंडल) से बिलकुल अलग है, जो इस से कहीं ज़्यादा बड़ा है। इसकी परिभाषा लगभग ४०० वर्ष पूर्व एक डच खगोलशास्त्री ने दो डच नाविकों द्वारा करे अध्ययन के आधार पर की थी।
नर जलसर्प तारामंडल में तीन मुख्य तारे हैं, हालांकि वैसे इसमें १९ तारों को बायर नाम दिए जा चुके हैं। इनमें से चार के इर्द-गिर्द ग़ैर-सौरीय ग्रह परिक्रमा करते हुए पाए जा चुके हैं। इस तारामंडल के मुख्य तारे और अन्य वास्तुएँ इस प्रकार हैं -
ऍचडी १०१८०
ऍचडी १०१८० (HD 10180) पृथ्वी से अनुमानित १२७ प्रकाश वर्ष दूर नर जलसर्प तारामंडल के क्षेत्र में स्थित एक G1V श्रेणी का सूर्य-जैसा मुख्य अनुक्रम तारा है। इसके इर्द-गिर्द कम-से-कम ७ ग़ैर-सौरीय ग्रह परिक्रमा करते हुए ज्ञात हुए हैं और सम्भव है कि इन ग्रहों की कुल संख्या ९ भी हो। अभी तक यह सभी ज्ञात ग्रहीय मंडलों में सबसे अधिक ग्रहों वाला मंडल है और इसमें सम्भवतः हमारे सौर मंडल से भी ज़्यादा ग्रह हैं।
पृथ्वी से देखी गई इसकी चमक (सापेक्ष कान्तिमान) +७.३३ मैग्नीट्यूड मापी गई है, यानी इसे देखने के लिए दूरबीन आवश्यक है। यह आकार में हमारे सूरज से ज़रा बड़ा है - इसका द्रव्यमान (मास) हमारे सूरज के द्रव्यमान से ६% बड़ा और इसका व्यास (डायामीटर) हमारे सूरज के व्यास का १.२ गुना अनुमानित किया गया है। इसकी वास्तविक चमक (निरपेक्ष कान्तिमान) हमारे सूरज से ४९% अधिक है।
इस तारे के ग्रहों की सूची इस प्रकार है -
नवी पिल्लै
२४ मई २0१२ को संयुक्त राष्ट्र महासभा के १९३ सदस्यों द्वारा सर्वसम्मति से नवी पिल्लै को संयुक्त राष्ट्र मानवाधिकार प्रमुख के पद पर फिर से चुन लिया गया।
वोल्टता गुणक
वोल्टता गुणक (voltage multiplier) एक विशेष विद्युत परिपथ है जो कम वोल्टता के एसी को अपेक्षाकृत अधिक वोल्टता के डीसी में बदलने का काम करता है। इसमें प्रायः डायोड और संधारित्र का प्रयोग होता है। इनका उपयोग उच्च वोल्टता (हजारों किलोवोल्ट) पैदा करने के लिये किया जाता है जो मुख्यतः उच्च ऊर्जा भौतिकी के प्रयोगों के लिये या तड़ित-सुरक्षा से सम्बन्धित उपकरणों के परीक्षण के लिये लगती है।
जो वोल्टता गुणक ए.सी. वोल्तता को दो गुनी डी.सी. वोल्टता में बदल देते हैं उन्हें 'वोल्टता द्विगुणक' (वोल्टेज डबलर) कहते हैं।
पूर्वोत्‍तर पर्वतीय विश्‍वविद्यालय
पूर्वोत्‍तर पर्वतीय विश्वविद्यालय भारत का एक केन्द्रीय विश्‍वविद्यालय है। विश्वविद्यालय की स्थापना संसदीय अधिनियम के तहत की गई जिसे १९ जुलाई १९७३ को अधिसूचित किया गया। विश्वविद्यालय का मुख्य कार्यालय एवं स्थाई परिसर शिलांग है तथा दूसरा परिसर तुरा में स्थित है। विश्वविद्यालय के अंतर्गत ८ अध्ययन संकाय हैं, जिनके अंतर्गत ३४ विभाग एवं २ अध्ययन केंद्र हैं। ६६ महाविद्यालय भी इसके अंतर्गत अंगीभूत किये गये हैं।
बेर सराय
बेर सराय दिल्ली में स्थित एक गाँव है। यह दक्षिण दिल्ली में है। यहाँ प्रायः प्रतियोगी परीक्षाओं के अभ्यर्थी रहा करते हैं।
अलमाती
अलमाती() मध्य एशिया के कज़ाख़स्तान देश की भूतपूर्व राजधानी और उस देश का सबसे बड़ा शहर है। कज़ाख़ भाषा में 'अलमाती' शब्द का मतलब 'सेबों का शहर' होता है। सोवियत संघ के ज़माने में सन् १९२९ से १९९१ तक यह शहर 'अल्मा अता' (, अर्थ: 'सेब का पिता') के नाम से उसे राष्ट्र के 'कज़ाख़ सोवियत समाजवादी गणतंत्र' () विभाग की राजधानी हुआ करता था। कज़ाख़स्तान की आज़ादी के बाद १९९१ से १९९७ तक यह उस देश की राजधानी रहा लेकिन १९९७ में अस्ताना कज़ाख़स्तान की नई राजधानी बना। इसके बावजूद अलमाती देश का आर्थिक केंद्र है और इसमें पूरे राष्ट्र की ९% आबादी बसती है। अलमाती दक्षिणी कज़ाख़स्तान में किरगिज़स्तान की सीमा के पास के पहाड़ी इलाक़े में स्थित है। रूसी साम्राज्य के दौर में १८६७ से १९२१ तक इसे विएरनी () के नाम से जाना जाता था, जिसका अर्थ रूसी भाषा में 'वफ़ादार' होता है।
बालबंधु योजना
बालबंधु योजना भारत सरकार द्वारा आतंकवाद, अलगाववाद तथा नक्सलवाद से प्रभावित बच्चों की शिक्षा, स्वास्थ्य और आवास की व्यवस्था के लिए २0१0 में प्रारंभ की गई योजना है। इस योजना के लिए वित्तिय आवंटन प्रधान मंत्री राहत कोष से किया जाता है। https://web.archive.org/web/20190910131228/https://ncpcr.gov.in/
२०११
इली नदी
इली नदी () मध्य एशिया की एक नदी है जो चीन के शिनजियांग प्रांत के इली कज़ाख़ स्वशासित विभाग में तियान शान पहाड़ों से उत्पन्न होकर दक्षिणपूर्वी कज़ाख़स्तान के अलमाती प्रांत से गुज़रकर बलख़श झील के ख़ाली होती है। इसकी कुल लम्बाई १,४३९ किमी है जिसमें से ८१५ किमी कज़ाख़स्तान की भूमि में आता है। बलख़श झील से मिलते हुए इली नदी एक बड़ा नदीमुख (डेल्टा) क्षेत्र बनाती है जिसमें झीलें, दलदली ज़मीन और सरकंडों से भरपूर जलग्रस्त इलाक़े आते हैं।
कुल मिलकर इली नदी का जलसम्भर क्षेत्र १,४०,००० वर्ग किमी है। इली नदी स्तेपी की तीन सबसे महत्वपूर्ण नदियों में से एक है - अन्य दो चुय नदी और तलास नदी हैं।
इली नदी का नाम महमूद काश्गरी के मशहूर 'दीवान-उ-लुग़ात​-उत-तुर्क' (तुर्की भाषाओँ का शब्दकोष) में मिलता है। इसमें उन्होंने इसे कुछ इस तरह दर्ज किया था: 'इली, एक नदी का नाम, जिसके किनारे यग़मा, तोख़सी और चिगलिग​ क़बीले बसते हैं और जिसे तुर्की देश अपना जेहून (आमू दरिया) समझते हैं'। इस से उनका मतलब था की जिस तरह मध्य एशिया के अन्य भाग में आमू दरिया को बहुत अहमियत दी जाती है उसी तरह इली नदी तुर्क लोगों के लिए है। सम्भव है कि नदी का नाम उईग़ुर भाषा के 'इल' शब्द से हो जिसका मतलब '(मछली पकड़ने वाला) काँटा' होता है। यह नाम नदी के आकार के ऊपर आधारित हो सकता है।
श्रीलक्ष्मी सुरेश
श्रीलक्ष्मी सुरेश (जन्म 1998) कोझिकोड, केरल, भारत की वेब डिजाइनर हैं। वो मुख्यतः भारत में वेब डिजाइनिंग के लिए जानी जाती हैं जिसे २००६ में मीडिया कवरेज प्राप्त हुई।
उनके पिता सुरेश मेनन (वकील, कालीकट बार काउंसिल) और माता विजु सुरेश के अनुसार उन्होंने ३ वर्ष की आयु में ही कंप्यूटर काम में लेना आरम्भ कर दिया था और ८ वर्ष की आयु में पहली वेबसाइट बनायी। श्रीलक्ष्मी सुरेश अपने उच्च माध्यमिक विद्यालय की प्रस्तुतियों में भाग लेती थीं और उन्होंने विद्यालय का जालस्थल निर्मित किया जिसे १५ जनवरी २००७ को केरल सरकार में वन मंत्री बिनॉय विश्वम ने उद्धघाटित किया। उनके द्वारा चालु की गयी ईडिजाइन २००९ में लॉन्च हुई।
श्रीलक्ष्मी सुरेश को २००८ में असाधारण उपलब्धि के लिए भारत के गणतंत्र दिवस पर महिला एवं बाल कल्याण मंत्रालय ने राष्ट्रीय बाल पुरस्कार से पुरस्कृत किया। उन्हें ५ जनवरी २००९ को विज्ञान भवन, नई दिल्ली में एक समारोह में सोनिया गांधी ने यह सम्मान दिया। उन्हें अपने कार्य से अलग पहचान बनायी। उन्हें उनके पुरस्कार के लिए विभिन्न प्राकशनों कंपनियों, टिनीलोगो और ईडिजाइन में वर्णित किया गया। उनकी विभिन्न वेबसाइटों को जारी करना नियमित मीडिया में बना रहा।
ओइरत लोग
ओइरत () मंगोल लोगों का सबसे पश्चिमतम समुदाय है जो पश्चिमी मंगोलिया के अल्ताई पर्वत क्षेत्र में वास करते हैं। कई क़बीलों के एकीकरण से बनी यह जाति मध्य एशिया के पूर्वी भाग में उत्पन्न हुई थी लेकिन अब इनका सबसे बड़ा गुट रूस के काल्मिकिया गणतंत्र में मिलता है जहाँ इन्हें काल्मिक लोग कहा जाता है। काल्मिकी १७वीं सदी के शुरूआती दौर में ज़ुन्गारिया से रूसी साम्राज्य के दक्षिण-पूर्वी यूरोपी भाग में आ बसे थे।
ऐतिहासिक रूप से ओइरतों के चार प्रमुख क़बीले हैं: ज़ुन्गार, तोरग़ुत​, दोरबेत और ख़ोशूत​। इनके अन्य क़बीलों में ख़ोइद​, बयिद, म्यन्गद, ज़ख़चिन, बातुद​, बरगा और दरख़द शामिल हैं। दुनिया भर में लगभग ५ लाख ओइरात हैं, जिनमें से २ लाख मंगोलिया में, १.७५ लाख रूस में और १.४ लाख चीन में रहते हैं।
कृत्रिम तत्वान्तरण
कृत्रिम तत्वान्तरण का उपयोग कर कृत्रिम रूप से किसी अन्य तत्व में परिवर्तन करने में किया जाता है, यही कृत्रिम तत्वान्तरण कहलाता है। रदरफोर्ड ने सन् १९१९ में नाइट्रोजन पर अल्फा कणों की बोछार से ऑक्सीजन प्राप्त किया। यह कृत्रिम तत्वान्तरण का पहला प्रयोग था। इसके पश्चात ही अन्य वेज्ञानिको ने तत्वो का तत्वान्तरण किया। रदरफोर्ड व चैडविक ने सन् १९२०-१९२४ में बोरॉन से पोटैशियम (परमाणु क्रमांक ५ से १९ तक) तक सभी १५ तत्वो पर अल्फा कण के द्वारा विघटन किया। चैडविक ने बेरीलियम पर अल्फा कण के द्वारा न्यूट्रॉन प्राप्त किया। यह एक अनावेशित कण है, जिसके प्रयोग के पश्चात यह पता चला कि परमाणु में न्यूट्रॉन पाया जाता है। इस खोज के पश्चात कृत्रिम तत्वान्तरण सरल हो गया। इसमे सभी तत्व अस्थाई होते हैं व रेडियो सक्रियता प्रदर्शित करते हैं। यह कृत्रिम तत्वान्तरण कि एक विशेषता है। परन्तु यह प्राकृतिक कृत्रिम रेडियोधर्मिता से भिन्न है।
वैंकूवर पब्लिक लाइब्रेरी
वैंकूवर पब्लिक लाइब्रेरी (वी.पी.एल.) () कनाडा में दूसरी सबसे बड़ी सार्वजनिक पुस्तकालय प्रणाली है। इसके संग्रह में 2.8 मिलियन से अधिक वस्तुएँ है, प्रणाली की 22 शाखाएं और लगभग 375,000 कार्डधारक है, जो सलाना लगभग नौ लाख वस्तुएँ उधार लेते हैं। इसका प्रशासन केंद्र और साथ ही सबसे बड़ी शाखा, जिसे सेंट्रल ब्रांच (केन्द्रीय शाखा) के रूप में जाना जाता है, डाउनटाउन वैंकूवर में लाइब्रेरी स्क्वायर पर स्थित है।
मॉनमाउथ हेरिटेज ट्रेल
मॉनमाउथ हेरिटेज ट्रेल (), () एक पैदल मार्ग है जो दक्षिण-पूर्वी वेल्स के काउंटी नगर मॉनमाउथ के विभिन्न चयनित एतिहासिक और पारंपरिक स्थलों को आपस में जोड़ता है। वर्ष 2009 में मॉनमाउथ सिविक सोसायटी ने शहर में 24 ऐतिहासिक और दिलचस्प इमारतों व स्थलों की पहचान की। इन इमारतों में से मुख्यतः इमारत पहले से ही यूनाइटेड किंगडम की सूचीबद्ध इमारत थीं। 24 में से केवल तीन स्थलों—ब्लॅस्टियम (रोमन किला), डिस्पेंसरी और हेमस् मिनरल वॉटर वर्क्स—को छोड़ के सभी सूचीबद्ध हैं। इन स्थलों में से रोमन किला असल में मौजूद नहीं है परन्तु एक स्थानीय बैंक में लगी पट्टिका किले के यहाँ होने की जानकारी व उसकी स्थिति का विवरण देती है। इसके आलावा एक और स्थल, नेल्सन गार्डन, कोई इमारत नहीं अपितु एक उन्नीसवीं सदी का बागीचा है। ट्रेल पे चार इमारतें गिरजाघर हैं, जिनमें से दो एंग्लिकन सम्प्रदाय व एक-एक मेथोडिज़्म और रोमन कैथोलिक सम्प्रदायों के हैं।
ज़ुन्गार लोग
ज़ुन्गार () मंगोल लोगों की ओइरत शाखा की एक उपशाखा का नाम है जिन्होनें १७वीं और १८वीं सदी में अपनी ज़ुन्गार ख़ानत चलाई थी। ऐतिहासिक रूप से वे ओइरत उपजाति के चार प्रमुख क़बीलों में से एक रहे हैं (अन्य तीन तोरग़ुत​, दोरबेत और ख़ोशूत​ हैं)। मंगोल भाषा में 'ज़ुउन्गार' शब्द का मतलब 'बाहिनें हाथ' होता है। आधुनिक युग में ज़ुन्गार लोग मंगोलिया और चीन में रहते हैं और मंगोलिया में उनकी जनसँख्या १५,५२० अनुमानित की गई थी।
१६वीं सदी में मंगोलिया में उत्तरी युआन राजवंश का काल चल रहा था, जो एक मंगोल राजवंश था और सिंहासन पर तुमेन जसग्तू ख़ान () बैठा था। उसने जब अपना साम्राज्य विस्तृत किया तो बहुत से मंगोल और तुन्गुसी क़बीलों ने उसकी अधीनता स्वीकार ली लेकिन कुछ ओइरत उस के विरुद्ध जूझे। इसके बाद १७वीं सदी ईसवी में ख़ल्ख़ा मंगोल क़बीले का अल्तान ख़ान मंगोलों पर अपना शासन जमाना चाहता था और इन ओइरत क़बीलों ने उसकी अधीनता न स्वीकारते हुए उस से लड़ाई की। ख़ल्ख़ा पूर्वी मंगोल होते हैं जबकि ओइरत पश्चिमी मंगोल हैं। आगे चलकर चीन और मंगोलिया पर मान्छु लोगों का अधिकार हुआ तो इन ओइरतों ने मान्छुओं से भी टक्कर ली। ओइरत मंगोलों का यही उपसमुदाय 'ज़ुन्गार' कहलाया। शुरू में तो ज़ुन्गार केवल ओओलेद (), दोरवोद () और ख़ोइत () क़बीलों का परिसंघ थे, लेकिन आगे चलकर इनमें तोरग़ुत​ और ख़ोशूत क़बीलों के भी कुछ अंशों को ज़बरदस्ती शामिल कर लिया गया। ज़ुन्गारों में लोकबोलियों के आधार पर यह मान्यता है कि वे चंगेज़ ख़ान के ज़माने में स्तेपी क्षेत्र पर घूमने वाले नायमन लोगों के वंशज हैं, जो एक तुर्की-मंगोल क़बीला हुआ करता था।
ध्यान दें कि 'ख़ोशूत', 'ख़ान' और 'ख़ल्ख़ा' जैसे शब्दों में बिन्दु-वाले 'ख़' अक्षर के उच्चारण बिन्दु-रहित 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। यह भी ध्यान दें कि 'तोरग़ुत​' में बिन्दु-वाले 'ग़' अक्षर के उच्चारण भी बिन्दु-रहित 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
कनाडा में कार्नेगी पुस्तकालयों की सूची
कनाडा में सार्वजनिक पुस्तकालयों कार्नेगी की कुल १२५ रहे हैं। इनमें से, अधिकांश (111) विशाल ओंटारियो में बनाया गया था। इसके निर्माण के पश्चात इसे १९०३ से १९२२ के लिए खोला गया। जगह के नाम के रूप में वे अनुदान अवधि के दौरान किया जाता है। कुछ मामलों में, कार्नेगी ने कई दान किए। इसके अलावा, एक अकादमिक पुस्तकालय विक्टोरिया विश्वविद्यालय में टोरंटो विश्वविद्यालय के वास्तुकार हेनरी स्प्राट, द्वारा बनाया गया था। १६ अप्रैल १९०६ को ५०,०००$ अनुदान से सम्मानित किया।
ब्लॅस्टियम
ब्लॅस्टियम () एक छोटा किला व लौह धातुकर्म का केंद्र था जो रोमन प्रांत ब्रिटानिया सुपीरियर में स्थित था। ब्रिटानिया सुपीरियर रोमन ब्रिटेन का हिस्सा था। निवर्तमान समय में इसकी स्थिति दक्षिण-पूर्वी वेल्स के एक परंपरागत काउंटी नगर मॉनमाउथ में है। एक स्थानीय बैंक में लगी पट्टिका किले के यहाँ होने की जानकारी व उसकी स्थिति का विवरण देती है।
ऐसा सुझाव दिया जाता है कि 'ब्लॅस्टियम' नाम ग्रीक भाषा के βλαστος से उत्पत्ति हुआ है, जिसक अर्थ होता है 'शाखा'। ऐसा अब समान्य तौर पर स्वीकार किया जाता है कि नीरो या पूर्व-फ्लेवियन राजवंश का सैन्य किला मॉनमाउथ में बनाया गया था, शायद 55 ई॰ से पहले, जो वेल्स में इसे सबसे पहला रोमन किला बनाता है। ऐसा माना जाता है कि एक समय ब्लॅस्टियम में लगभग 2,000 सैनिक रहा करते थे, परन्तु बाद में यह बस एक छोटा किला ही बन के रह गया।
पूर्वी स्लाव लोग
पूर्वी स्लाव () उन स्लाव लोगों को कहा जाता है जो पूर्वी स्लावी भाषाएँ बोलते हैं। यह शुरू में कीवियाई रूस () नामक मध्यकालीन राज्य के निवासी हुआ करते थे लेकिन १७वीं सदी तक रूसी, यूक्रेनी और बेलारूसी उपजातियों में बंट चुके थे।
पूर्वी स्लावों के बारे में ८५९ ईसवी से पहले के काल में ज़्यादा जानकारी नहीं है। इसकी वजह यह है कि उनके क्षेत्र यूरोप के बाक़ी इलाक़ों से दूर थे और उनकी भाषा का कोई लिखित रूप नहीं था। ८६३ में सिरिलिक लिपि विशेष रूप से स्लावी भाषाओँ को लिखने के लिए ईजाद की गई। माना जाता है कि ६०० ईसवी तक स्लावी लोग पूर्वी, पश्चिमी और दक्षिणी शाखाओं में विभाजित हो चुके थे। ११वीं और १२वीं सदी में लिखे गए मुख्य वृत्तान्त () में १२ स्लावी क़बीलियाई परिसंघों की सूची है जिन्होनें बाल्टिक सागर और कृष्ण सागर के बीच के क्षेत्र में रहना शुरू कर दिया था। यह स्लाव कहाँ से आये इसके बारे में इतिहासकारों में आपसी मतभेद चलता रहा है। हालांकि पहली सदी से लेकर नवी सदी तक पोंटिक-कैस्पियाई स्तेपी से सरमती, हूण, आवार, बुलगार और मग्यार जैसी बहुत सी जातियाँ निकली और स्लाव कई के साथ संपर्क में आये होंगे, लेकिन कोई भी स्लावियों के इलाक़ों में नहीं बसीं। ८वीं सदी तक स्लावी पूर्वी यूरोपी मैदानों की प्रमुख जाति बन चुके थे।
पूर्वी स्लाव पूर्वी यूरोपी मैदान के अनंत वनों में आ बसे। वे किसी स्थान में आकर वहाँ के जंगल जलाकर खुली ज़मीन में खेती करते थे। लेकिन ऐसे जलाकर साफ़ की गई धरती पर कुछ ही साल अच्छी फ़सल उगती है इसलिए ज़मीन के थकते ही वे आगे वन के किसी अन्य क्षेत्र में फैल जाते थे। इस तरह पूर्वी स्लाव जल्दी ही पूरे पूर्वी यूरोप में विस्तृत हो गए।
हेमस् मिनरल वॉटर वर्क्स
हेमस् मिनरल वॉटर वर्क्स () एक उन्नीसवीं सदी की इमारत है जो 23 ग्लॅनडाउ स्ट्रीट, मॉनमाउथ, वेल्स में स्थित है। पूर्व समय में यह खनिज जल बनाने वाला संयंत्र था व निवर्तमान समय में एक आवासीय अपार्टमेंट की तौर पे काम में लाया जाता है। मॉनमाउथ सिविक सोसायटी द्वारा विशिष्ट ऐतिहासिक और सामाजिक रुचि के भवनों को सम्मानित करने के लिए लगाई गईं 24 पट्टिकाओं में से एक पट्टिका यहाँ भी लगी हुई है और इस तरह यह इमारत मॉनमाउथ हेरिटेज ट्रेल का हिस्सा है।
सोडा पानी, नींबू पानी और अदरक बियर के निर्माण के लिए उपयोग में आने वाले खनिज जल के संयंत्र का निर्माण 1866 में ग्लॅनडाउ स्ट्रीट पे उन्नीसवीं सदी मॉनमाउथ की एक अग्रणी शक्सियत थोमस ई॰ हेमस् ने किया था। वह एक मकई और लकड़ी व्यापारी, आरी मिल के मालिक और एक दुकान के मालिक थे। 1875 में एक वर्ष के लिए यह मॉनमाउथ के महापौर चुने गए थे और जस्टिस ऑफ़ द पीस के पद पे भी थे।
अन्शिफ अशरफ
अन्शिफ अशरफ एक अंतर्राष्ट्रीय अध्यक्ष, मॉडरेटर, लेखक, उद्यमी और संपादक है। वह पारदीस समूह के संस्थापक और सी.ई.ओ है। अन्शिफ एक सफल उद्यमी है और वह भविष्य का वादा के रूप में ई - व्यापार लिया। वह भारत से पहले एशिया - प्रशांत आर्थिक सहयोग पुरस्कार का विजेता है। अन्शिफ, वह 15 नवंबर 1983 पर भारत के महाराष्ट्र राज्य में लगभग दिखाई ठाणे, शहर में पैदा हुआ था। उनकी प्राथमिक विद्वान दिन जोह्न डी ब्रिट्टो स्कूल के में था और कोचीन कॉलेज से अपनी उच्च अध्ययन था। उन्होंने सूचना प्रौद्योगिकी के क्षेत्र में एन.आई। आई। टी (NIIT) से एक डिप्लोमा मिला। वह 2002 में एक फोटोग्राफर के रूप में अपना कैरियर शुरू किया। वह रंग प्रिंटर कारतूस के लिए इंटरनेट पर देख रहा था और "अलिबाब.कोँ" (Alibaba.com) पाया है। वह चीन में कई आपूर्तिकर्ताओं से संपर्क किया और धीरे धीरे अपने व्यापार शुरू कर दिया। बाद में, वह व्यापार कर रही शुरू किया और रबर उद्योग में मिला है। वह सबसे बड़ी भारत में प्राकृतिक रबर की घरेलू आपूर्तिकर्ताओं और निर्यातकों में से एक था। वह थाईलैंड, श्रीलंका, इंडोनेशिया और वियतनाम से प्राकृतिक रबर का आयात किया और उन्हें घरेलू भारतीय बाजार और विदेशी बाजारों की आपूर्ति है। अन्शिफ अशरफ एक किताब लिखी है। मलयालम के में "व्यापारत्तिन्टे पुतिय नटप्पुकल" (Vyaparathinte Pudiya Natappukal). आबकारी एवं केरल सरकार के बंदरगाहों के लिए श्री लालकृष्ण बाबू, मंत्री द्वारा शुरू।
मलखंब
मलखम्ब भारत का एक पारम्परिक खेल है जिसमें खिलाड़ी लकड़ी के एक उर्ध्व खम्भे या रस्सी के उपर तरह-तरह के करतब दिखाते हैं। वस्तुतः इसमें प्रयुक्त खम्भ को 'मल्लखम्भ' ही कहा जाता है। यह मध्य प्रदेश का राज्य खेल है 2013 में राज्य खेल घोषित कर दिया
'मलखम्ब' (शुद्ध, 'मल्लखम्भ') दो शब्दों से मिलकर बना है - 'मल्ल' (बलवान या योद्धा) तथा 'खम्भ' (खम्भा)।
उच्च ऊर्जा नाभिकीय भौतिकी
उच्च ऊर्जा नाभिकीय भौतिकी (High-energy nuclear physics) वह विधा है जो 'उच्च ऊर्जा' की स्थिति में 'नाभिकीय पदार्थ' का अध्ययन करती है। इसका ध्यान प्रमुखतः भारी आयनों के संघट्ट (collisions) पर होता है।
कलश भाषा
कलश () एक हिन्द-आर्य भाषा-परिवार की दार्दी भाषाओँ वाली शाखा की एक भाषा है जो पश्चिमोत्तरी पाकिस्तान के ख़ैबर​-पख़्तूनख़्वा राज्य के चित्राल ज़िले में बसने वाले कलश लोगों द्वारा बोली जाती है। सन् २०१० में इसे बोलने वालों की संख्या लगभग ६,००० अनुमानित की गई थी।
यह कलश के कुछ चुने हुए शब्द हैं -
सेंट मैरी रोमन कैथोलिक चर्च
सेंट मैरी रोमन कैथोलिक चर्च () एक ईसाई धर्म के रोमन कैथोलिक सम्प्रदाय का गिरजाघर है जो सेंट मैरी स्ट्रीट, मॉनमाउथ, वेल्स, के केंद्र के नजदीक मौजूद है। यह गिरजाघर यूरोपीय धर्मसुधार के बाद वेल्स में अनुमित पहला रोमन कैथोलिक पूजा का सार्वजनिक स्थल था। चर्च का स्थापत्य बाद के जॉर्जियाई रोमन कैथोलिक गिरजाघरों का है, जिसमें बाद में कैथोलिक धर्मांतरित वास्तुकार बेंजामिन ब्कनोल द्वारा विक्टोरियन परिवर्धन भी किए। गिरजाघर 15 अगस्त 1974 से ग्रेड द्वितीय सूचीबद्ध इमारत है तथा मॉनमाउथ हेरिटेज ट्रेल के 24 स्थलों में से एक है।
सोलहवीं सदी के पश्चात मॉनमाउथ रेकासेंसि का केंद्र था। 1773 में शहर इंग्लैंड और वेल्स में उच्चतम अनुपात वाले कैथोलिक शहरों में से एक था। 1778 में कैथोलिक अनुयायियों के प्रति दांडिक कानूनों को ढीला कर दिया गया था। मॉनमाउथ मजिस्ट्रेटों के समक्ष एक याचिका दायर करके शहर में सार्वजनिक कैथोलिक चैपल का निर्माण करने की अनुमति माँगी गई थी। याचिकाकर्ताओं में से एक मोंनो स्ट्रीट पे स्थित रॉबिन हुड सराय के मालिक माइकल वॉटकिंस भी थे। रॉबिन हुड सराय में ही ऊपर के कमरे में जब तक मास आयोजित किया जाता था। बाद में चैपल के निर्माण की अनुमति तो मिल गई परन्तु फिर स्थानीय कानून की जटिलताएँ सामने आई, जिसमें कैथोलिक और उन प्रोटेस्टैंट ईसाइयों जो चर्च ऑफ इंग्लैंड के अभिशासन को स्वीकार नहीं करते थे उनकी इमारतों को जितना संभव ही सके उतना अगोचर बनाए जाने का उद्देश्य होता था। ऐसी स्थिति में यह स्वीकार करना पड़ा कि इमारत गिरजाघर जैसी न लगे। प्रवेश करने के लिए राजमार्ग की तरफ से आने की अनुमति नहीं थी और कैथोलिक उपासकों को एक बार में एक ही को चैपल के अंदर आना पड़ता था। मूलतः गिरजाघर बड़ी चतुराई से कॉटेजो की एक पंक्ति के द्वारा सड़क से छुपा दिया गया था। बाद में जब कैथोलिक अनुयायियों के प्रति भेदभाव खत्म हों गया तब ब्कनोल के गिरजाघर के पुनर्निर्माण के दौरान कॉटेजो को गिरा दिया गया था।
मेन इन ब्लैक 3
मेन इन ब्लैक 3' (; जिसे स्टाइल में एमआईबी लिखा है) २०१२ में बनी अमेरिकी ३ डी काल्पनिक विज्ञान पर आधारित हास्य फ़िल्म है जिसमे विल स्मिथ और टॉमी ली जोन्स मुख्य भूमिका में है। यह फ़िल्म २००२ में बनी "मेन इन ब्लैक II" का अगला भाग है जिसे २५ मै २०१२ को पिछली फ़िल्म के दस वर्षों बाद व पहली फ़िल्म "मेन इन ब्लैक" से पन्द्रह वर्षों बाद रिलीज़ किया गया है। फ़िल्म में जोश ब्रोलिन, एम्मा थोम्पसन, ऐलिस इव और जेमैने क्लेमेंट अन्य भूमिकाओं में है और इनके साथ बैरी सोनान्फिल्ड निर्देशक व स्टीवन स्पीलबर्ग निर्माता के रूप में पुनः लौटे है।
अंतरब्रह्माण्डीय गुनेहगार बोरिस द एनिमल चंद्रमा पर स्थित लूनरमैक्स जेल से भाग निकलता है और समय में वापस जा कर एजंट के (टॉमी ली जोन्स) को मारने की कोशिश करता है जिसने २६ जुलाई १९६९ को उसका एक हाथ उड़ा कर उसे गिरफ्तार किया था। न्यू योर्क शहर में हुई एक अंतरिक्षयान की दुर्घटना व एक चीनी रेस्तरां में हुई हाथापाई से के यह समझ जाता है कि बोरिस भाग निकला है और इस बात पर पछताता है कि उसने उसे पहले ही क्यों नहीं मार दिया। जब वह अपने घर लौटता है तो उसके सारे नामो निशान मिट जाते है। एजंट जे (विल स्मिथ) अकेला इंसान है जिसे के अब भी याद है हालांकि मेन इन ब्लैक के मुख्यालय में किसी को भी के याद नहीं।
एजंट ओ जो ज़ेड की मृत्यु के पश्च्यात एमआईबी की सचिव है, जे के कथनों से यह निष्कर्ष निकालती है कि समय में कुछ गड़बड़ हुई है। दोनों को पता चलता है कि बोरिस १९६९ के समय में भाग निकला है और उसने के की हत्या कर दी जिससे पृथ्वी पर उसकी जाती ने हमला कर दिया क्योंकि पृथ्वी का सुरक्षा कवच आर्क्नेट के ने १९६९ में चालु किया था, जो उसकी मृत्यु के कारण स्थापित नहीं हो पाया। एक दुकान के मालिक जेफ्री प्राइस की मदद से जे क्रिसलर बिल्डिंग से कूद कर समय यात्रा करता है। उसके पास केवल २४ घंटे है ताकि वह बोरिस को रोक सके और वह के की हत्या के एक दिन पहले पहुँच जाता है। तब एजेंट जे को पता चलता है कि उसके पिता एक कप्तान थे।
मोंनो पुल
मोंनो पुल () () ग्रेट ब्रिटेन में अभी तक बचा एकमात्र मध्ययुगीन गढ़वाला नदी का पुल है। पुल के गेट टावर अभी भी अपनी जगह खड़े हैं। पुल मॉनमाउथ, वेल्स, में मोंनो नदी पे बना हुआ है और यहाँ से मोंनो और वेई नदी का संगम कुल 500 मीटर दूर है। निवर्तमान समय में यह केवल पैदल यात्रियों के लिए है व यूनाइटेड किंगडम के अनुसूचित प्राचीन स्मारक के साथ-साथ ग्रेड प्रथम सूचीबद्ध स्थल भी है।
मौजूदा पुल तेरहवीं सदी के अंत में बन कर हुआ था, पारंपरिक रूप से 1272 में, हालांकि इस तिथि का समर्थन करने के लिए कोई दस्तावेजी साक्ष्य उपलब्ध नहीं है। इस पुल ने अपने से पहले की बनी लकड़ी की संरचना को प्रतिस्थापित किया था।
पत्थर का पुल पुराने लाल बलुआ पत्थरों से बना है जिसमें तीन मेहराब है। पुल का गेट-हाउस, जिसे मोंनो गेट-हाउस खा जाता है, जो मोंनो को अपनी विशिष्ट और उल्लेखनीय दिखावट देता है, तेरहवीं सदी के अंत में या चौदहवीं सदी के शुरुआत में जोड़ा गया था, पुल बनने के कुछ वर्ष पश्चात।
कोहिस्तानी भाषा
कोहिस्तानी या सिन्धु-कोहिस्तानी हिन्द-आर्य भाषा-परिवार की दार्दी भाषाओँ वाली शाखा की एक भाषा है जो पश्चिमोत्तरी पाकिस्तान के ख़ैबर​-पख़्तूनख़्वा राज्य के कोहिस्तान ज़िले में बोली जाती है। सन् १९९३ में इसे बोलने वालों की संख्या लगभग २,२०,००० अनुमानित की गई थी।
'कोह' फ़ारसी भाषा का एक शब्द है जिसका मतलब 'पर्वत' होता है। अन्य हिन्द-ईरानी भाषाओँ में यही शब्द पश्तो में 'ग़र', प्राचीन अवस्ताई भाषा में 'गैरी' और संस्कृत में 'गिरि' के रूप में सजातीय शब्द के तौर पर मिलता है। कोहिस्तान ज़िले में बहुत से पहाड़ हैं, जिस से यह शब्द आया है।
ख़ैबर​-पख़्तूनख़्वा के पश्तून लोग कभी-कभी इस इलाक़े के सभी ग़ैर-पश्तून लोगों को 'कोहिस्तानी' बुलाते हैं। ब्रिटिश राज के दौरान हुए एक समीक्षण ने पाया कि 'इन्हें और हिन्दू-कुश की वादियों के सभी भारतीय मुसलमानों को पठान कोहिस्तानी बुलाते हैं'। इस वजह से इसी क्षेत्र में बोली जाने वाली कलामी और तोरवाली भाषाएँ भी कभी-कभी कोहिस्तानी कहलाई जाती हैं हालाँकि भाषावैज्ञानिक नज़रिए से वे सिन्धु-कोहिस्तानी से अलग दो दार्दी भाषाएँ हैं।
द् ब्यूफोर्ट आर्म्स होटल
द् ब्यूफोर्ट आर्म्स होटल () () एजिनकोर्ट स्क्वायर, मॉनमाउथ, मॉनमाउथशायर, वेल्स, में स्थित एक पूर्व कोचिंग सराय है जिसकी स्थापना शुरुआती अठारहवीं सदी में हुई थी। हालांकि इमारत के अग्रभाग में बदलाव 1830 के दशक में विपुल मॉनमाउथ वास्तुकार जॉर्ज वॉन मेडोक्स ने किए थे। केंद्रीय खंड पे अभी भी शिलालेख है "The Beaufort Arms"। 27 जून 1952 को इमारत को ग्रेड II* घोषित किया गया था, इसके साथ ही यह मॉनमाउथ हेरिटेज ट्रेल के 24 स्थलों में से भी एक है।
ब्यूफोर्ट आर्म्स का यह नाम ब्यूफोर्ट के ड्यूक के नाम पे पड़ा था, जो कभी एक समय में इस जमीन के स्वामी थे। चार्ल्स हीथ के अनुसार इस इमारत में दो छोटी दुकानें थी, एक कसाई की और दूसरी एक मकई व्यापारी की। अभी के समय में यह ट्रस्ट हाउस ऑर्गेनाइजेशन द्वारा चलाएँ जाने वाले तीन होटलों में से एक है।
कोहिस्तान ज़िला (पाकिस्तान)
कोहिस्तान () पाकिस्तान के ख़ैबर-पख़्तूनख़्वा प्रांत के पूर्वोत्तरी भाग में स्थित एक पूर्व ज़िला था। इस ज़िले की राजधानी दासू () नामक बस्ती है। वर्ष 2014 में इसे द्विभाजित कर, ऊपरी कोहिस्तान ज़िला और निचला कोहिस्तान ज़िला बना दिया गया। 'कोह' फ़ारसी भाषा का एक शब्द है जिसका मतलब 'पर्वत' होता है। अन्य हिन्द-ईरानी भाषाओँ में यही शब्द पश्तो में 'ग़र', प्राचीन अवस्ताई भाषा में 'गैरी' और संस्कृत में 'गिरि' के रूप में सजातीय शब्द के तौर पर मिलता है। कोहिस्तान ज़िले में बहुत से पहाड़ हैं, जिस से यह शब्द आया है।
कोहिस्तान ज़िले में सन् १९९८ में ४,७२,५७० लोगों कि आबादी थी। इसका क्षेत्रफल क़रीब ७,४९२ वर्ग किमी है। यहाँ ज़्यादातर कोहिस्तानी भाषा और अन्य दार्दी भाषाओँ के साथ पश्तो बोलने वाले भी रहते हैं। अधिकतर लोग धर्म से सुन्नी मुस्लिम हैं हालांकि एक अल्पसंख्यक शिया मुस्लिम समुदाय भी यहाँ मिलता है। कोहिस्तान आर्थिक रूप से एक पिछड़ा और अविकसित इलाक़ा समझा जाता है। २००६ में इस ज़िले का साक्षरता दर सिर्फ़ २०% मापा गया था। अधिकतर लोग कृषि या मवेशी पालन से जीवन बसर करते हैं और ग़रीबी व्यापक है। ज़िले की ज़मीन पहाड़ी या फिर शुष्क होने से खेती में कठिनाई पेश आती है। पनीर, मक्खन, ऊन और लकड़ी यहाँ के मुख्य उत्पादन हैं। इस ज़िले से विशेषकर अख़रोट की लकड़ी अन्य क्षेत्रों में भेजी जाती है। कोहिस्तान ज़िला काराकोरम राजमार्ग के रस्ते में आता है और यहाँ से यह पाक-अधिकृत कश्मीर में स्थित गिलगित शहर की तरफ़ निकलता है।
भारतीय लोक कला
भारतीय लोक कला मूलतः जन सामान्य की कला है। उसका इतिहास उतना ही पुराना है जितना कि भारतीय ग्रामीण सभ्यता का। सिन्धु घाटी की सभ्यता से मिले अवशेषों को यदि भारतीय लोक कला के आरम्भिक नमूने माना जाय तो यह परम्परा ईसा से लगभग तीन हजार साल पुरानी मानी जा सकती है। लोक कलाकारों ने लगभग प्रत्येक काल मे लोक कलाकृतियों का सृजन किया होगा परन्तु वे नमूने आज उपलब्ध नहीं है।
आज भारतीय आदिवासी एवं लोक कलाओ को विश्व मे जो पहचान मिली है उस मे वेरियर एल्विन, स्टेला क्राम्रिश, कमला देवी चट्टोपाध्याय एवं पुपुल जयकर जैसे विद्वानो का बहुत बडा योगदान है। भारत में लगभग प्रत्येक सांस्कृतिक अन्चल की अपनी विशिष्ट आदिवासी एव्ं लोक कला है। आपने परंपरागत् रूप मैं आदिवासी एवं लोक कला का व्यवहार सामान्यतः अजीविका कमाने हेतु नहिं बल्कि अपने जीवन को प्रचलित विश्वासों और मान्यताओ के अनुरूप सुख एवं शान्तिमय बनाने हेतु पारलौकिक शक्तियों से आशीर्वाद प्राप्ति के लिये किया जाता है।
जजिस लॉजिंगस्
जजिस लॉजिंगस् () () व्हाइटक्रॉस स्ट्रीट, मॉनमाउथ, मॉनमाउथशायर, वेल्स, में स्थित अठारहवीं सदी की इमारत है। इसकी उत्पत्ति 16 वीं सदी के शुरुआत में हुई थी व वर्ष 1756 के आसपास यह 'लेबर इन वेन' नामक सराय बन गई। यह 1835 से पहले मॉनमाउथ के न्यायधीशों का अस्थायी आवास बन गया व 1870 के दशक में रॉयल मॉनमाउथशायर रॉयल इंजीनियर्स की भोजनशाला। 1926 में इमारत एक मोटर गेराज की तौर पे प्रयोग में लाने लगी, तथा गाडियाँ फुटपाथ पर ठीक होती थीं। फिर से निजी घर बनने से पहले यह एक समय कंजर्वेटिव क्लब भी था। निवर्तमान समय में यह एक निजी मकान है जिसमें पीछे की तरफ एक घुड़साल भी है। यह सयुंक्त राजशाही की ग्रेड द्वितीय सूचीबद्ध इमारतों में से एक है व इसके साथ-साथ मॉनमाउथ हेरिटेज ट्रेल के चौबीस स्थलों में से एक भी।
किराना घराना
किराना घराना भारतीय शास्त्रीय संगीत और गायन की हिंदुस्तानी ख़याल गायकी की परंपरा को वहन करने वाले हिंदुस्तानी घरानों में से एक है। किराना घराने का नामकरण उत्तर प्रदेश के मुज़फ्फरनगर जिले के एक तहसील कस्बा कैराना ( जो की अब जिला शामली में हैं )से हुआ माना जाता है। यह उस्ताद अब्दुल करीम खाँ (१८७२-१९३७) का जन्मस्थान भी है, जो बीसवीं सदी में किराना शैली के सर्वाधिक महत्वपूर्ण भारतीय संगीतज्ञ थे। इन्हें किराना घराने का वास्तविक संस्थापक माना जाता है। उस्ताद करीम खाँ कर्णाटक संगीत शैली में भी पारंगत थे। इनका मैसूर दरबार से गहरा संबंध था।
भारतीय लोक कला परंपरा
भारतीय लोक कला मूलतः ग्राम्य अंचलों में जनसामान्य और आदिवासी विशिष्ट समूहों द्वारा धारित एवं संरक्षित कला है। ग्राम्य परिवेश और लोक संस्कृति में व्याप्त रचनात्मक आचार व्यवहार कला तत्व के रूप में परिणत हो लोक कलाओं को समृद्ध करते हैं। परंपरागत तौर पर लोक कला क्षेत्र अथवा समुदाय विशेष के लोगों द्वारा किया गया वह कलाकर्म है जिसके मूल में शुभ का विचार होता है और जो अवसर विशेष से जुडे अनुष्ठानों एवं आवश्यकताओं को सम्पन्न करने हेतु किया जाता है।
हालांकि लोक कलाओं का इतिहास उतना ही पुराना है जितना कि भारतीय ग्रामीण सभ्यता का, किंतु वर्तमान में लोक कलाओं का कोई काल क्रमिक इतिहास सुलभ नहीं है। सिन्धु घाटी सभ्यता से मिले अवशेषों को यदि भारतीय लोक कला के आरम्भिक नमूने माना जाय तो यह परम्परा ईसा से लगभग तीन हजार साल पुरानी मानी जा सकती है। मृदभाण्ड, गुफा चित्रकारी, भित्तिचित्र इत्यादि लोक कला रूप पूर्ववैदिक युग से उत्तर वैदिक युग तक विद्यमान रहे हैं। भारतीय हस्तशिल्प् के प्राचीन नमूने तो बहुतायत से मिलते है परन्तु लोक कला के प्रामाणिक उल्लेख एवं नमूने २०वी सदी एवं उसके उपरान्त से मिलने प्रारंभ होते है, जब कुछ विदेशी एवं भारतीय विद्वान इस विषय पर पुरातात्त्विक शोध एवं अध्ययन में प्रवृत्त हुए।
आज जो भारतीय आदिवासी एवं लोक कलाओ को विश्व स्तर पर पहचान मिली है उसमे वेरियर एल्विन, स्टेला क्राम्रिश, कमला देवी चट्टोपाध्याय एवं पुपुल जयकर जैसे विद्वानो का महत्वपूर्ण योगदान है। भारत के लगभग प्रत्येक सांस्कृतिक अंचल की अपनी कुछ विशिष्ट आदिवासी एवं लोक कलाएं है।
आर्यसंस्कृति की खोज, रामशरण शर्मा, सारांश प्रकाशन प्राइवेट लिमिटेड, दिल्ली, २००१,
भारतीय साहित्य की भूमिका, रामविलास शर्मा, राजकमल प्रकाशन प्राइवेट लिमिटेड, दिल्ली, २००६, http://india.gov.in/knowindia/culture_heritage
चर्च ऑफ सेंट थॉमस द मार्टर
चर्च ऑफ सेंट थॉमस द मार्टर () () ओवरमोंनो, मॉनमाउथ, मॉनमाउथशायर, वेल्स, में एंग्लिकन सम्प्रदाय का गिरजाघर है। गिरजाघर मध्युगीन मोंनो पुल के नजदीक है, जो मोंनो नदी पर बना हुआ है। पुराने लाल बलुआ पत्थरों से बने इस गिरजाघर की इमारत का एक हिस्सा कम से कम वर्ष 1180 का है तथा बारहवीं सदी का नॉर्मन चैन्सेल मेहराब है। गिरजाघर में समकालीन चीनी मिट्टी का मोज़ेक है जिसे शहर की निगम परिषद, मॉनमाउथ टाउन काउंसिल, ने लगवाया था। हालांकि इसका निवर्तमान बाहरी हिस्सा मुख्यतः उन्नीसवीं सदी के अंत में बन कर तैयार हुआ था। सेंट थॉमस बैकट को समर्पित यह गिरजाघर मॉनमाउथ हेरिटेज ट्रेल के चौबीस स्थलों में से एक है व ग्रेड II* सूचीबद्ध इमारत भी है।
चारसद्दा ज़िला
चारसद्दा () पाकिस्तान के ख़ैबर-पख़्तूनख़्वा प्रांत के मध्य भाग में स्थित एक ज़िला है। इस ज़िले की राजधानी चारसद्दा नाम का ही शहर है। यह ज़िला पहले पेशावर महानगर का हिस्सा हुआ करता था। माना जाता है कि भारतीय उपमहाद्वीप की प्राचीन नगरी पुष्कलावती, जिसका रामायण में भी ज़िक्र आता है, इसी चारसद्दा ज़िले में स्थित थी।
कोहिस्तान ज़िले में सन् १९९८ में १०,२२,३६४ लोगों कि आबादी थी। इसका क्षेत्रफल क़रीब ९९६ वर्ग किमी है। यहाँ के ज़्यादातर लोग पश्तो बोलने वाले पश्तून हैं। इस ज़िले में दो तहसीलें हैं जिनमें ४६ संघीय काउन्सिलें आती हैं।
प्राचीनकाल में चारसद्दा गंधार राज्य का हिस्सा हुआ करता था। ५१६ ईसापूर्व में ईरान के हख़ामनी साम्राज्य ने उसपर क़ब्ज़ा कर लिया और उसे अपनी सातवी सात्रापी (प्रान्त) का हिस्सा बना लिया। इस से वह ईरान के सम्राट दरयुश प्रथम के अधीन हो गया और ३३६ ईसापूर्व में सिकंदर महान द्वारा हख़ामनी साम्राज्य को नष्ट करने तक उसका हिस्सा रहा। सिकंदर की मृत्यु के बाद ३२३ ईसापूर्व में मौर्य राजवंश के प्रथम सम्राट चन्द्रगुप्त मौर्य ने गंधार को अपने अधीन कर लिया। इसी वंश के सम्राट अशोक ने इस क्षेत्र में बौद्ध धर्म का प्रचार किया और स्तूप बनवाए। इसी क्षेत्र में हिन्द-यवन राजाओं का भी कुछ भाग में ज़ोर रहा। ६३० ईसवी में यहाँ से गुजरने वाले चीनी तीर्थयात्री ह्वेन त्सांग ने अपने वर्णन में यहाँ के स्तूप को 'पो-लू-शा' का नाम दिया और कहा की उसकी परिधि (सर्कमफ़्रेन्स​) ४ किलोमीटर थी। वर्णनों से यह पता लगता है कि चारसद्दा के पूर्वी भाग में एक हिन्दू मंदिर था और उत्तर में एक बौद्ध मठ था। १०२६ ईसवी में महमूद ग़ज़नी ने इस इलाक़े पर क़ब्ज़ा कर के यहाँ के जन-समुदाय का इस्लामीकरण कर दिया।
चारसद्दा के कुछ पुरातन स्थल इस प्रकार हैं -
उस्ताद अब्दुल करीम खाँ
उस्ताद अब्दुल करीम खाँ (१८७२-१९३७) बीसवीं सदी में किराना शैली के सर्वाधिक महत्वपूर्ण भारतीय संगीतज्ञ थे। इन्हें किराना घराने का वास्तविक संस्थापक माना जाता है। उस्ताद करीम खाँ कर्णाटक संगीत शैली में भी पारंगत थे। इनका मैसूर दरबार से गहरा संबंध था। उन्होंने संगीत जगत को कई कलाकार दिए जैसे हीराबाई बडोदकर, सरस्वती रानेे,रोशनआरा बेगम ,सुरेश बाबू माने ,पंडित रामभाई ,बहरे बूआ आदी.
उस्ताद अब्दुल करीम खाँ का जन्म 11 नवंबर,1872 में उत्तर प्रदेश के प्रबुद्ध नगर जिले (जो की अब जिला शामली में है) के एक तहसील कस्बा कैराना में हुआ था। १९३७ में उनका निधन हो गया।
पिता का नाम- काले खां
चाचा का नाम- अब्दुल खां
मॉनमाउथ काउंटी जेल
मॉनमाउथ काउंटी जेल () () नॉर्थ परेड, मॉनमाउथ, मॉनमाउथशायर, वेल्स में स्थित अठारहवीं सदी की जेल है। 1790 में खुली दुर्गवाली मध्यकालीन गढ़ वाली यह इमारत मॉनमाउथशायर काउंटी की मुख्य जेल थी। यहाँ अपराधियों को फासी दी जाती थी तथा 1850 के दशक में दी गई आखिरी फासी की सजा को देखने लगभग 3,000 लोग देखने आए थे। एक एकड़ में फैली इसकी सीमा में एक चैपल, एक प्रग्णालय, आवासिकाएँ व एक ट्रेडमिल भी इसका हिस्सा थे।
वर्ष 1869 में इसे बंद कर दिया गया था। 1884 में इमारत को लगभग पूर्ण रूप से ध्वस्त कर दिया गया था और आज कुछ भी नहीं बचा है सिर्फ चौकीदार के घर (गेटहाउस) के अलावा। यह बची हुई इमारत ग्रेड II* सूचीबद्ध है व मॉनमाउथ हेरिटेज ट्रेल के चौबीस स्थलों में से एक है। गेटहाउस के अंदर सभी मूल इमारतों के रंगीन कांच में बने चित्र हैं। इमारत का डिजाइन विलियम ब्लैकबर्न ने तैयार किया था और 1788 से 1790 के बीच इसका निर्माण पूरा हुआ। इसके सर्वप्रथम गवर्नर जेम्स बेकर थे जिन्हें सलाना £100 आय के तौर पे मिलते थे। जेल के बनने में £5,000 की लागत लगी थी तथा इसके लिए जमीन हेनरी सोमरसेट से खरीदी गई थी।
स्वात नदी
स्वात नदी () पाकिस्तान के पश्चिमोत्तरी ख़ैबर-पख़्तूनख़्वा प्रान्त में बहने वाली एक नदी है। इसका स्रोत हिन्दू-कुश पर्वतों में है जहाँ से निकलकर यह कालाम वादी और स्वात ज़िले से गुज़रती है। यहाँ से आगे यह मालाकंड ज़िले से निकलकर पेशावर वादी में चारसद्दा के पास काबुल नदी में मिल जाती है।
स्वात नदी स्वात ज़िले के बहुत से इलाक़ों में सिंचाई के लिए बहुत महत्व रखती है और इसपर दो जल-विद्युत बाँध भी बने हुए हैं। इनसे पैदा होने वाली बिजली का स्थानीय इस्तेमाल किया जाता है। स्वात नदी एक रमणीय नज़ारा भी है जिसे देखने हर साल बहुत से सैलानी आते हैं। इसकी वादी के निचले हिस्से में बहुत से पुरातन स्थल हैं।
स्वात नदी को ऋग्वेद के ज़माने में सुवस्तु नदी के नाम से जाना जाता था और यही इसका मूल नाम था। ऋग्वेद के ८:१९:३७ मन्त्र में इस नदी का ज़िक्र मिलता है।
एम टी वी आचार्य
एम टी वी आचार्य (1920-1992) एक चित्रकार, बाल पुस्तकों के चित्रकार और कला के शिक्षक थे। लोकप्रिय भारतीय बच्चों की पत्रिका चंदामामा के लिए आज उन्हें याद किया जाता है।
आचार्य ने मैसूर दशेहरा प्रदर्शनी में अपने छात्र जीवन के दौरान अपनी चित्रकारी के लिए पुरस्कार जीता था। प्रारंभ में उन्होंने बंगलौर में हिंदुस्तान विमान के साथ काम किया। अपनी पहली चित्र प्रदर्शनी 1945 में चेन्नई में थे। उन्होंने 1947 में तमिल बाल पत्रिका चंदामामा में शामिल हो गए और बाद में कन्नड़ संस्करण के संपादक बने। उन्होंने चंदामामा के लिए कई कवर चित्रित किया।
1963 और 1965 के बीच वे कन्नड़ दैनिक तैनादु के कला निर्देशक रहे। बाद में उनहोंने बंगलौर में अपने खुद के कला विद्यालय की स्थापना की, जिसे आचार्य चित्रकला भवन का नाम दिया जिससे कि पेंटिंग में पत्राचार के माध्यम से सबक और प्रशिक्षण प्रदान किया जाता था।चंदामामा की पूर्व कहानियों का संकलन
सुकमा
सुकमा भारतीय राज्य छत्तीसगढ़ के दक्षिण पूर्व में उड़ीसा की सीमा से लगा एक जिला है। यह जिला नक्सलवाद की समस्या से जूझ रहा है।
सुकमा राष्ट्रीय राजमार्ग 221 से जगदलपुर के लिए जुड़ा हुआ है। राज्य के दक्षिण में उड़ीसा के मलकानगिरि जिले और आंध्र प्रदेश के साथ जिला सीमाओं से लगा हुआ है। 1 जनवरी 2012 को दंतेवाड़ा जिला से अलग होकर सुकमा जिले का गठन हुआ है। सुकमा जिले में 3 तहसील/विकासखण्ड हैं।
https://web.archive.org/web/20120523124233/http://www.india9.com/i9show/Sukma-66527.htm
https://web.archive.org/web/20120709224949/http://www.maplandia.com/india/madhya-pradesh/bastar-jagdalpur/sukma/
बोडे आरेख
किसी रैखिक काल-अपरिवर्तित प्रणाली के अन्तरण प्रकार्य की आवृत्ति के सापेक्ष आलेख बोडे आलेख या 'बोडे प्लॉट' (Bode plot) कहलाता है। इसमें आवृत्ति-अक्ष लघुगणकीय-पैमाने (log-scale) में होती है। बोडे प्लॉट वस्तुतः किसी प्रणाली का आवृत्ति अनुक्रिया (फ्रेक्वेंसी रिस्पांस) को निरूपित करती है। बोडी प्लॉट प्रायः दो आलेख होते हैं -
इस आलेख का नाम संयुक्त राज्य अमेरिका के बेल प्रयोगशाला के प्रसिद्ध नियंत्रक अभियंता हेंड्रिक वाडे बोडे (Hendrik Wade Bode (1905–1982)) के नाम पर पड़ा है। उन्होने १९३० के दशक में लब्धि (gain) और कला (फेज) को प्लॉट करने की एक अत्यन्त सरल किन्तु परिशुद्ध विधि बतायी। नियंत्रण प्रणालियों के विश्लेषण तथा डिजाइन के लिये इस आलेख का बहुत उपयोग होता है। कम्प्यूटर प्रोग्रामों के आ जाने से आजकल यह काम और भी आसान हो गया है।
नीचे अंतरण फलनों में प्रायः आने वाले कुछ मूल अवयवों के बोडी आलेख दिये गये हैं। प्रत्येक चित्र में उपर वाला आलेख परिमाण का आलेख है (डेसीबेल में) तथा उसके नीचे का आलेख कला (डिग्री में) का है। क्षैतिक अक्ष कोणीय आवृति w (रेडियन प्रति सेकेण्ड) है।
कठोरता
कठोरता (Hardness) किसी ठोस का वह गुण है जिससे पता चलता है कि उस पर बल लगाने पर उसे स्थायी रूप से विकृत करने की कितनी सम्भावना है। सामान्यतः अधिक कठोर ठोस वह होता है जिसमें अन्तराणविक बल अधिक मजबूत होगा। कठोरता किसी material की वह property हैं जिसके कारण वह खुरचे जाने और कटे जाने का विरोध करता हैं। कठोर पदार्थों के कुछ उदाहरण : सिरामिक (ceramics), कंक्रीट (concrete), कुछ धातुएँ तथा अतिकठोर पदार्थ।
'कठोरता' को मापने के अलग-अलग तरीके हैं :
कठोरता, पदार्थों का महत्वपूर्ण गुण है। इसे मापने वाले उपकरण 'कठोरतामापी' (हार्डनेस टेस्टर) कहलाते हैं। अलग-अलग प्रकार के पदार्थों के लिये कठोरता परीक्षण की अलग अलग विधियाँ और पैमाने हैं:
धातुओं के लिये:
खनिजों के लिये:
रबर, प्लास्टिक आदि के लिये:
काष्ठ के लिये:
काबुल नदी
काबुल नदी () एक ७०० किमी लम्बी नदी है जो अफ़ग़ानिस्तान में हिन्दु कुश पर्वतों की संगलाख़ शृंखला से शुरू होकर पाकिस्तान के अटक शहर के पास सिन्धु नदी में विलय हो जाती है। काबुल नदी पूर्वी अफ़ग़ानिस्तान की मुख्य नदी है और इसका जलसम्भर हेलमंद नदी के जलसम्भर क्षेत्र से उनई दर्रे द्वारा विभाजित है। यह अफ़ग़ानिस्तान की काबुल, चहारबाग़​ और जलालाबाद शहरों से गुज़रकर तोरख़म से २५ किमी उत्तर में सरहद पार कर के पाकिस्तान में दाख़िल हो जाती है। अफ़ग़ानिस्तान की राजधानी काबुल और उसके इर्द-गिर्द के काबुल प्रान्त का नाम इसी नदी पर पड़ा है।
काबुल नदी की कई उपनदियाँ हैं जिनमें लोगर नदी, पंजशीर नदी, कुनर नदी, आलींगार नदी, बाड़ा नदी और स्वात नदी शामिल हैं। साल के अधिकतर भाग में काबुल नदी में प्रवाह बहुत कम होता है लेकिन गर्मियों में हिन्दु-कुश की पिघलती बर्फ़ से यह भर जाती है। कुनर नदी इसकी सब से बड़ी उपनदी है और यह पाकिस्तान के ख़ैबर-पख़्तूनख़्वा सूबे के चित्राल ज़िले में स्थित चियांतर हिमानी (ग्लेशियर) में शुरू होती है और फिर दक्षिण की तरफ़ बहकर अफ़ग़ानिस्तान में चली जाती है जहाँ यह नूरिस्तान से आने वाली बाश्गल नदी से मिलती है। जलालाबाद में कुनर नदी का काबुल नदी से संगम होता है। हालांकि कुनर का पानी काबुल नदी से अधिक होता है फिर भी यहाँ से आगे इस मिली-जुली नदी को काबुल नदी ही कहा जाता है क्योंकि 'काबुल' नाम की सांस्कृतिक, ऐतिहासिक और राजनैतिक अहमियत ज़्यादा है।
काबुल नदी पर कई बाँध बने हुए हैं। काबुल प्रान्त में नग़लू बाँध, नंगरहार प्रान्त में दरुन्ता बाँध और काबुल शहर से पूर्व में स्थित सरोबी बाँध इनमें शामिल हैं। पाकिस्तान में पेशावरसे २० किमी पश्चिमोत्तर में स्थित वरसक बाँध भी इसपर बना एक मुख्य बाँध है।
इतिहास में काबुल नदी का कई जगह ज़िक्र मिलता है।
संस्कृत और प्राचीन अवस्ताई भाषा में इस नदी को 'कुभा' बुलाया जाता था जो आगे चलकर 'काबुल' में परिवर्तित हो गया। इस 'कुभा' शब्द का स्रोत सही मालूम नहीं है लेकिन १९वीं सदी के ब्रिटिश इतिहासकार अलेकज़ैन्डर कनिन्घम () के अनुसार यह स्किथी भाषा के 'कु' शब्द से आया है, जिसका मतलब 'पानी' था। इस विषय में कहा गया है कि -
प्राचीन यूनानी इतिहासकार आरियान () ने अपने 'सिकंदर महान का अभियान और ईरान पर क़ब्ज़े का इतिहास' नामक इतिहास-ग्रन्थ में काबुल नदी को 'कोफ़ेन' () का नाम दिया था। इसके आधार पर अन्य यूरोपीय लेखकों ने इस नदी को 'कोफ़ेस' () नाम से भी बुलाना शुरू कर दिया था।
अरब लेखक अल बेरुनी ने काबुल नदी को 'ग़ोरवन्द​ की नदी' बुलाया था।
कार्बन कर
कार्बन कर एक अप्रत्यक्ष कर है। यह उन आर्थिक गतिविधियों पर लगाया जाता है जिनसे प्रत्यक्ष या परोक्ष रूप से जनजीवन पर नकारात्मक प्रभाव पड़ता है। इसके द्वारा सरकारें अपना राजकोष भी संवर्धित करती हैं। इस कर से दो अन्य कर भी संबंधित हैं- उत्सर्जन कर और ऊर्जा कर। उत्सर्जन कर जहाँ प्रत्येक टन हरितगृह गैस के उत्सर्जन पर लगने वाला कर है, वहीं ऊर्जा कर ऊर्जा से संबंधित वस्तुओं पर आरोपित कर है।
१९९२ में संयुक्त राष्ट्र ने बढ़ते हरितगृह गैस के स्तर को नियंत्रित करने तथा इससे पर्यावरण पर पड़ने वाले दुष्प्रभाव को कम करने की दिशा में पहल की। ब्राजील के रियो डि जेनेरियो में जलवायु परिवर्तन पर एक सम्मेलन का आयोजन किया गया। पृथ्वी सम्मेलन के नाम से आयोजित इस आयोजन में सदस्य देशों द्वारा कार्बन कर लगाने के आशय पर विचार विमर्श प्रारंभ हुआ। हालांकि इस दिशा में पहले से पहल करते हुए फिनलैण्ड ने १९९० मे अपने यहाँ कार्बन कर लगाने की शुरुआत की। ऐसा करने वाला फिनलैण्ड पहला राष्ट्र है। तत्पश्चात स्वीडन और ब्रिटेन ने १९९१ में इस प्रक्रिया को अपनी भूमि पर लागू किया।
भारत मे १ जुलाई २०१० से कार्बन कर को लागू कर दिया गया है। वर्तमान मानक के अनुसार प्रति मीट्रिक टन कार्बन डाई ऑक्साइड उत्सर्जन पर ५० रुपये कर स्वरूप संबंधित कम्पनियों को अदा करना पड़ता है। भारत कार्बन कर को स्वविवेक पहल प्रक्रिया और पर्यावरण पर राष्ट्रीय कार्ययोजना के क्रियान्वयन हेतु दायित्वबोध से प्रेरित होकर कर रहा है। भारत ने कार्बन कर को पर्यावरण परिवर्तन की आड़ में बाध्यकारी संहिता बनाने की विकसित राष्ट्रों की मंशा का विरोध किया है।
निरंजन भगत
निरंजन भगत एक गुजराती कवि और टिप्पणीकार है। इनके द्वारा रचित एक समालोचना "गुजराती साहित्य पूर्वार्ध–उत्तरार्ध " के लिये उन्हें सन् १९९९ में साहित्य अकादमी पुरस्कार (गुजराती) से सम्मानित किया गया।
अनवर अहमद
अनवर अहमद (1909-1992) (कलमी नाम अहमद), एक भारतीय कार्टूनिस्ट और हिंदुस्तान टाइम्स में एक लोकप्रिय कार्टून पट्टी के केंद्रीय पात्र बड़े पेटवाला पगड़ीदार चंदू के निर्माता थे।
अहमद रावलपिंडी (उस समय भारत) में 1909 में पैदा हुए थे और लाहौर के गवर्नमेंट कॉलेज से विज्ञान में स्नातक उपाधिकी प्राप्त की। उनहोंने "दी पायोनियर" लखनऊ के विज्ञापन अनुभाग में शामिल होने से पहले एक चीनी के मिल में काम किया था। उनकी प्रतिभा देखकर उन्हें डेसमंड, समाचारपत्र संपादक ने चुन लिया और वह कार्टूनिस्ट बन गये थे। "दी पायोनियर" के ब्रिटिश-समर्थक होने के कारण अहमद "दी डोन" समाचारपात्र के लिए कम किये जहाँ पर उन्हें दिक्कत हुई क्यूंकि यह मुस्लिम लीग के राजनीतिक प्रचार का समर्थक था।
1946 में अहमद हिंदुस्तान टाइम्स का हिस्सा बने जहां वह कार्टूनिस्ट शंकर की जगह पर नियुक्त हुए। कार्टूनिस्ट कमल सरकार के मुताबिक 1946 और 1950 के बीच वर्षों के लिए अहमद अपनी चरम पर थे। 1947 में अपने कार्टून में मुस्लिम लीग की आलोचना करने के कारण इस्लामी कट्टरपंथी गुटों को खतरों को ध्यान में रखते हुए लिए महात्मा गांधी ने अहमद को सलाह दी कि भारत तुरंत छोड़ दें। अहमद इंग्लैंड चले गए जहाँ से उन्होंने अपने पत्र में योगदान के जारी रखा। वह 1948 में लौट आए और उनकी 1961 में सेवानिवृत्ति तक अख़बार के मुख्या कार्टूनिस्ट बने रहे। इसके बाद उनहोंने अपने बनाए हुए कॉमिक स्ट्रिप 'चंदू' के माध्यम से अपने पूर्व कार्यालय से जुड़े रहे। यह साधारण आदमी का चरित्र एक लंगोटी पहने हुए था और अहमद के एक दोस्त आधारित था। कार्टूनचित्रकार इ पि उन्नी के अनुसार यह किसी भारतीय का पहला लोकप्रिय कार्टून स्ट्रिप था।
अहमद (1951). "Ahmed's Political Pot-pourri: A Collection of Cartoons and Strips" . प्रस्तावना सी. राजगोपालाचारी के द्वारा. हिंदुस्तान टाइम्स, 1951
जाफ़र अली
जाफ़र अली (मृत्यु १९७५ अप्रैल में हुई) एक प्रसिद्ध हस्तशिल्प-कलाकार और उद्यमी थे। उनका सम्बन्ध हसनाबाद, श्रीनगर, कश्मीर से था।
जाफ़र अली ने कई पुरस्कार प्राप्त किये, जिनमें में से एक भारतीय प्रधानमंत्री इंदिरा गांधी दवारा कश्मीरी हस्तशिल्प को बढ़ावा देने में अनुकरणीय कार्य के लिए था। उनकी कला में कौशल जिसे उनहोंने अपने दादा से पाया था।
मृत्यु के समय जाफ़र अली के चार बेटे और दो बेटियां जीवित थे। अपने बेटों में से एक, सादिक अली, कश्मीर में एक राजनीतिज्ञ थे।
दारोगा उब्बस अल्ली
दारोगा उब्बस अल्ली एक 19 वीं सदी के भारतीय इंजीनियर और फोटोग्राफर थे। 1870 के दशक में लखनऊ में नगर निगम के एक इंजीनियर के रूप में उनकी सेवानिवृत्ति के बाद अल्ली शहर और उसके आसपास तस्वीरें कमरा लेने शुरू किये थे। उनहोंने 1874 में लखनऊ की तस्वीरों का अल्बम जरी किया था जिसमें पचास चित्र प्रकाशित हुए थे। 1880 में उहोंने अवध के राजाओं और तालुकदारों पर आधारित एक और अल्बुम जारी किया।
सदानंद बकरे
सदानंद बकरे (10 नवम्बर 1920 – 18 दिसम्बर 2007) एक भारतीय चित्रकार और मूर्तिकार थे। बड़ौदा में पैदा हुए बकरे बंबई प्रगतिशील कलाकार समूह के संस्थापकों में से एक थे जो भारत में पहला आधुनिक कला संगठन था। 1951 में वह ब्रिटेन गए, जहाँ वह जल्द ही मूर्तिकला त्याग कर पेंटिंग पर ध्यान केंद्रित करने लगे। उनकी एकमात्र प्रदर्शनी राष्ट्रमंडल संस्थान (1951), गैलरी वन (1959) और निकोलस ट्रेद्वेल गैलरी (1969-1975) में संपन हुईं। बकरे 1975 में भारत लौट आए, उसके बाद के वर्षों में वह एक वैरागी बन गये थे, लेकिन उनको बॉम्बे आर्ट सोसायटी द्वारा जीवनकालिक उपलब्धि श्रम पुरस्कार 2004 में प्राप्त हुआ। दिल के दौरे के कारण रत्नागिरि में सदानंद बकरे की 2007 में मृत्यु हो गई।
सुमंत बरुआ
सुमंत बरुआ भारत से एक कार्टूनिस्ट हैं। अपनी कार्टूनों को उन्होंने "कर्रेंट साइंस","साइंस रिपोर्टर", "रेज़ोनंस", "विज्ञान ज्योति", "दृष्टि", "असम विज्ञान सोसायटी का जर्नल", "प्रांतिक", "गणितसोरा", "एनाजोरी" और https://web.archive.org/web/20181225041423/http://www.xahitya.org/ वेबसैट पर प्रकाशित किया गया है। उनकी बनाई गयी कार्टून तीसरे रोड्स अंतर्राष्ट्रीय कार्टून महोत्सव, यूनान (2006) और अंतर्राष्ट्रीय कार्टून समारोह, ईरान (2006) में प्रदर्शित की गयी हैं।
रेहाना बेगम
रेहाना बेगम भारत की एक प्रसिद्ध कारीगर है। वह भारत के उत्तर प्रदेश की राजधानी लखनऊ की निवासी है। वह चिकन में एक में कढ़ाई के काम में निपुण हैं। वह 1952 में पैदा हुईं थीं और वह अपने पिता हसन मिर्जा से यह कला सीखी. उनकी कला उत्तर प्रदेश के हथकला संग्रहालय में प्रदर्शित की गयी है। वह कई प्रदर्शनियों में भाग ले चुकी हैं।
उत्कृष्ट कार्य के लिए भारत सरकार द्वारा उन्हें शिल्प गुरु पुरस्कार से सम्मानित किया गया था।
विकी डोनर
विकी डोनर २०१२ में बनी हिंदी फिल्म है। इस फिल्म को निर्देशित शुजित सरकार तथा प्रस्तुति मशहूर अभिनेता जॉन अब्राहम ने की है। इस फिल्म की मुख्य भूमिका में आयुष्मान खुराना, यामी गौतम तथा अन्नू कपूर ने निभाई है। यह फिल्म पूरे भारत में 750 सिनेमाघरों में 20 अप्रेल 2012 को प्रदशित हुई। इस फिल्म की समीक्षा अच्छे रूप में आई तथा सभी समीक्षों ने इसे पसंद किया था। इस फिल्म का विषय शुक्राणु दान तथा बांझपन था। यह फिल्म कनेडियन- फ़्रेच फिल्म स्टारबक पर आधारित थी।
यह कहानी डॉक्टेर बलदेव चड्डा (अन्नू कपूर) से शुरू होती है जिसका दरियागंज, दिल्ली मे शुक्राणु दान तथा बांझपन निवारण का क्लीनिक है। बलदेव अपने गराहकों को अपने इलाज की पूरी गारंटी (आश्वासन) देता है।
यामी गौतम
यामी गौतम (जन्म: 28 नवंबर, 1988) हिन्दी फ़िल्मों एवं धारावाहिकों की एक अभिनेत्री हैं। इनका जन्म हिंदू राजपूत परिवार मे हुआ है
यामी के पिता मुकेश गौतम ज़ी न्यूज़ चैनल में संयोजक हैं। यामी पहले एक आई ए एस अधिकारी बनना चाहती थीं क्योंकि वह एक बहुत अच्छी विद्यार्थी थीं। वह मूल रूप से हिमाचल प्रदेश से हैं। उन्होंने 4 जून 2021 को आदित्य धर से शादी की।
उन्होंने दूरदर्शन कैरियर की शुरुआत चाँद के पार चलो धारावाहिक से की पर वह कलर्स चैनल पर आने वाले ये प्यार न होगा कम धारावाहिक से प्रसिद्ध हुईं। उनको आखिरी बार दूरदर्शन पर ये प्यार न होगा कम धारावाहिक में ही देखा गया, उसके पश्चात वह फिल्मों की ओर बढ़ गईं।
उन्होंने कन्नड़ भाषा की फिल्म उल्लासा उत्साहा में मुख्य किरदार का पात्र निभाया। उन्होंने एन डी टी वी इमेजिन चैन के वास्तविक कार्यक्रम मीठी छुरी नंबर वन में भी काम किया।
२०११ में उन्होंने तेलुगु सिनेमा में प्रवेश किया और रवि बाबू के साथ फिल्म नुव्विला में काम किया। उनका बॉलीवुड में प्रवेश विकी डोनर फिल्म से हुआ। उन्होंने एक बंगाली लड़की का किरदार बहुत खूबी से निभाया जो पंजाबी लड़के विकी से प्यार करती है।